open-index/open-wikipedia-markdown huggingface dataset:
โพคาฮอนทัส

**โพคาฮอนทัส** (; ราว ค.ศ. 1596 – มีนาคม ค.ศ. 1617) ชื่อเกิดว่า **มาโทอาคา** (Matoaka) ชื่ออื่นว่า **อาโมนูเท** (Amonute) เป็นหญิงชาวอเมริกันพื้นเมือง มีชื่อเสียงเพราะความสัมพันธ์กับชุมชนอาณานิคมในเจมส์ทาวน์ เวอร์จิเนีย โพคาฮอนทัสเป็นบุตรีของพาวฮาทัน (Powhatan) ผู้เป็นประมุขสูงสุด (paramount chief) ของเครือข่ายชนเผ่าในเซนาคอมมาคาห์ (Tsenacommacah) ซึ่งกินพื้นที่ภูมิภาคไทด์วอเทอร์ (Tidewater region) แห่งเวอร์จิเนีย เกร็ดประวัติศาสตร์ที่รู้จักกันดีระบุว่า ใน ค.ศ. 1607 นางช่วยชีวิตจอห์น สมิธ ชาวอังกฤษซึ่งถูกชนอเมริกันพื้นเมืองจับเป็นเชลย โดยนางวางศีรษะของตนไว้บนแท่นประหารแทนศีรษะของเขาขณะที่บิดาของนางกำลังเงื้อกระบองเพื่อประหารเขา แต่นักประวัติศาสตร์จำนวนมากตั้งข้อสงสัยเกี่ยวกับความเป็นไปได้ของเรื่องดังกล่าว

ใน ค.ศ. 1613 นางถูกชาวอังกฤษจับกุมไปเรียกค่าไถ่ในช่วงที่อังกฤษและชนอเมริกันพื้นเมืองเป็นปฏิปักษ์กัน ระหว่างที่นางถูกจับนั้น นางเข้ารีตเป็นคริสต์ศาสนิกและเปลี่ยนชื่อเป็น **รีเบกกา** (Rebecca) ต่อมาเมื่อนางมีโอกาสกลับไปหาผู้คนของตน นางกลับเลือกอยู่กับคนอังกฤษ ครั้นเดือนเมษายน ค.ศ. 1614 นางอายุได้ 17 ปี เข้าพิธีสมรสกับจอห์น รอล์ฟ (John Rolfe) คนปลูกใบยาสูบ ต่อมาในเดือนมกราคม ค.ศ. 1615 นางให้กำเนิดบุตรชายของเขานามว่า ทอมัส รอล์ฟ (Thomas Rolfe)

ใน ค.ศ. 1616 ครอบครัวรอล์ฟเดินทางไปลอนดอน มีการนำเสนอนางต่อสังคมอังกฤษว่า เป็นอีกตัวอย่างหนึ่งของคนป่าเถื่อนที่ได้รับการสั่งสอนให้มีอารยะ เพื่อกระตุ้นการลงทุนในชุมชนเจมส์ทาวน์ที่เวอร์จิเนีย นางจึงเกิดมีชื่อเสียงขึ้น ได้รับการเลี้ยงดูปูเสื่อหรูหรา และได้ชมละครหน้ากาก (masque) ที่วังไวต์ฮอล (Whitehall Palace) ด้วย ครั้น ค.ศ. 1617 ครอบครัวรอล์ฟตั้งใจจะเดินทางกลับเวอร์จิเนีย แต่นางเสียชีวิตที่เกรฟเซนด์ (Gravesend) ในอังกฤษไปเสียก่อนโดยไม่ทราบสาเหตุ อายุได้ราว 20 หรือ 21 ปี ศพของนางฝังไว้ที่โบสถ์เซนต์จอร์จ (St George's Church) ณ เกรฟเซนด์นั้น แต่การบูรณะโบสถ์ในภายหลังทำให้ตำแหน่งที่แน่นอนของหลุมศพนางในปัจจุบันนั้นไม่อาจทราบได้อีก

สถานที่และผลิตภัณฑ์มากมายในสหรัฐได้รับการตั้งชื่อตามนาง เรื่องราวของนางยังได้รับการเล่าขานเป็นนิยายรัก กลายเป็นหัวเรื่องยอดนิยมในงานศิลปะ วรรณกรรม และภาพยนตร์ คนดังหลายคนก็อ้างว่า สืบเชื้อสายของนางผ่านทางบุตรของนาง เช่น สมาชิกตระกูลแรกแห่งเวอร์จิเนีย, ตลอดจนอีดิท วิลสัน (Edith Wilson) อดีตสุภาพสตรีหมายเลขหนึ่ง, เกล็นน์ สเตรนจ์ (Glenn Strange) นักแสดงชาวอเมริกัน, เวย์น นิวตัน (Wayne Newton) นักแสดงในลาสเวกัส, และเพอร์ซิวัล โลเวลล์ (Percival Lowell) นักดาราศาสตร์

## อ้างอิง

## แหล่งข้อมูลอื่น

หมวดหมู่:บุคคลที่เกิดในคริสต์ทศวรรษ 1590
หมวดหมู่:บุคคลที่เสียชีวิตในปี ค.ศ. 1617
หมวดหมู่:ชาวอเมริกันพื้นเมืองในคริสต์ศตวรรษที่ 16
หมวดหมู่:ชาวอเมริกันพื้นเมืองในคริสต์ศตวรรษที่ 17
หมวดหมู่:ผู้หญิงในคริสต์ศตวรรษที่ 16
หมวดหมู่:ผู้หญิงในคริสต์ศตวรรษที่ 17
หมวดหมู่:ชาวอเมริกันพื้นเมืองที่นับถือศาสนาคริสต์
หมวดหมู่:คติชนอเมริกัน
หมวดหมู่:ตระกูลโบลลิงแห่งเวอร์จิเนีย
หมวดหมู่:ผู้นับถือลัทธินอกศาสนาที่เปลี่ยนมานับถือนิกายโปรเตสแตนต์
หมวดหมู่:ประวัติศาสตร์เกรฟเซนด์
หมวดหมู่:ชาวพามุนคี
หมวดหมู่:บุคคลจากสหพันธรัฐพาวฮาทัน
หมวดหมู่:ตระกูลรอล์ฟแห่งเวอร์จิเนีย
หมวดหมู่:ชาวอาณานิคมเวอร์จิเนีย
หมวดหมู่:ชาวอเมริกันซึ่งย้ายถิ่นไปอังกฤษ
หมวดหมู่:บุคคลจากเจมส์ทาวน์ (เวอร์จิเนีย)
ประเทศแองโกลา

**แองโกลา** (, , *อังกอลา*) หรือชื่ออย่างเป็นทางการว่า **สาธารณรัฐแองโกลา** () คือประเทศในแอฟริกาตะวันตกเฉียงใต้ มีพรมแดนจดกับประเทศนามิเบีย สาธารณรัฐประชาธิปไตยคองโกและประเทศแซมเบีย และมีชายฝั่งทางตะวันตกบนมหาสมุทรแอตแลนติก ส่วนจังหวัดกาบิงดาแยกจากส่วนที่เหลือของประเทศและมีพรมแดนจดสาธารณรัฐคองโก (คองโก-บราซาวีล) แองโกลาเป็นอดีตอาณานิคมของประเทศโปรตุเกส มีทรัพยากรธรรมชาติอยู่พอสมควร ที่สำคัญคือน้ำมันและเพชร แองโกลาเป็นประเทศที่ปกครองภายใต้ระบอบประชาธิปไตย

## ประวัติศาสตร์
ชาวบันตูเป็นชนกลุ่มแรกที่เข้ามาอยู่ในบริเวณที่เป็นประเทศแองโกลาปัจจุบัน เมื่อก่อนพ.ศ. 2053 โปรตุเกสเข้ามาถึงแองโกลาเมื่อ พ.ศ. 2126 และผูกมิตรกับราชอาณาจักรบาคองโก เพื่อดำเนินการค้าทาส แองโกลาจึงกลายเป็นอาณานิคมของโปรตุเกส การต่อต้านโปรตุเกสด้วยสงครามกองโจรเริ่มขึ้นตั้งแต่ พ.ศ. 2504 - พ.ศ. 2517 โปรตุเกสจึงให้เอกราชแก่แองโกลา หลังได้รับเอกราช แองโกลาเกิดความขัดแย้งภายในประเทศระหว่างกลุ่มนิยมคอมมิวนิสต์กับประชาธิปไตยที่ต่างมีมหาอำนาจหนุนหลัง ในที่สุดกองทหารคิวบาเข้ามาช่วยทำให้ฝ่ายนิยมคอมมิวนิสต์คือขบวนการประชาชนชนะ ส่วนแกนนำกลุ่มสหภาพแห่งชาติที่สหรัฐหนุนหลังออกไปสหรัฐเมื่อ พ.ศ. 2529 

เดือนธันวาคม พ.ศ. 2531 มีการลงนามในข้อตกลงระหว่างแองโกลา คิวบา และแอฟริกาใต้เกี่ยวกับการถอนทหารคิวบา ทหารคิวบาถอนกำลังออกหมดเมื่อ 25 พฤษภาคม พ.ศ. 2534 สงคราม 16 ปีในแองโกลาสิ้นสุดลงเมื่อ 1 พฤษภาคม พ.ศ. 2534 โดยผู้นำประเทศลงนามในสนธิสัญญาสันติภาพและรับปากจะฟื้นฟูประชาธิปไตย

## การแบ่งเขตการปกครอง
thumb|left|150px|แผนที่การแบ่งเขตการปกครองของแองโกลา

แองโกลาแบ่งเขตการปกครองออกเป็น 18 จังหวัด และ 163 เขตเทศบาล


เบนโก (Bengo)
เบนกัวลา (Benguela)
เบ (Bié)
คาบินดา (Cabinda)
ควนโด คูบานโก (Cuando Cubango)
ควนซาเหนือ (Cuanza Norte)
ควนซาใต้ (Cuanza Sul)
คัวนีนี (Cunene)
ฮัวโบ (Huambo)

ฮุยลา (Huila)
ลวนดา (Luanda)
ลูนดาเหนือ (Lunda Norte)
ลูนดาใต้ (Lunda Sul)
มาลันเจ (Malanje)
มอกซิโก (Moxico)
นามิบี (Namibe)
อูยจี (Uíge)
ซาอีร์ (Zaire)






## ภูมิศาสตร์

ตั้งอยู่บนชายฝั่งตะวันตกเฉียงใต้ของทวีปแอฟริกา
พื้นที่ ประมาณ 1,246,700 ตร.กม. (ใหญ่เป็นอันดับ 7 ของแอฟริกา) แองโกลาเป็นประเทศที่มีขนาดใหญ่เป็นอันดับ 22 ของโลก โดยมีขนาดเทียบเท่ากับประเทศมาลี หรือเป็นสองเท่าของขนาดฝรั่งเศสหรือรัฐเท็กซัส เพื่อนบ้าน: ติดต่อกับ สาธารณรัฐประชาธิปไตยคองโก ทางเหนือและตะวันออก, แซมเบีย ทางตะวันออก, นามิเบีย ทางใต้ และ มหาสมุทรแอตแลนติก ทางตะวันตก

ชายฝั่งทะเล มีความยาวประมาณ 1,600 กม. ตามมหาสมุทรแอตแลนติก มีที่ราบชายฝั่งแคบๆ ความกว้างตั้งแต่ 50-150 กม. เป็นที่ตั้งของเมืองสำคัญเช่น ลูอันดา, เบงเกลา, ลอบิโต

## อ้างอิง

อแงกโลอา

อ
หมวดหมู่:รัฐและดินแดนที่ก่อตั้งในปี พ.ศ. 2518
หมวดหมู่:อดีตอาณานิคมของโปรตุเกส
อ
รายชื่อเกมคอมพิวเตอร์และวิดีโอเกมเรียงตามประเภท

นี่คือ**รายชื่อเกมคอมพิวเตอร์และวิดีโอเกมเรียงตามประเภท** สำหรับการเรียงลำดับของเกมตามตัวอักษร โดยเรียงตามตัวอักษรภาษาอังกฤษ

หมายเหตุ:เกมบางเกมสามารถจัดกลุ่มได้หลายประเภท

__TOC__

!
กเมคอมพิวเตอร์และวิดีโอเกมเรียงตามลำดับอักษร
จุงอิจิ คาเนมารุ

**จุงอิจิ คาเนมารุ** () เป็นนักพากย์ชายชาวญี่ปุ่น มีผลงานมากมายเป็นที่รู้จัก ซึ่งบทที่สร้างชื่อเสียงให้แก่เขาอย่างมากคือ คาซามิ ฮายาโตะ จากเรื่องไซเบอร์ฟอร์มูล่า และ โซนิค จากเกมโซนิคเดอะเฮดจ์ฮ็อก

## ผลงาน
### แอนิเมชัน
* ดันเป เจ้าหนูบอลเพลิง รับบทเป็น ทาเคดะ ยูจิ
* ไซเบอร์ฟอร์มูล่า รับบทเป็น คาซามิ ฮายาโตะ
* คุณแม่ ป.4 รับบทเป็น มาริโอ
* ซากาโมโต้ เรียวม่า รับบทเป็น อินุอิ ไทสุเกะ
* มาร์มาเลดบอย รับบทเป็น สุโอ งินตะ
* เก็บหัวใจให้คนข้างบ้าน รับบทเป็น ชินทานิ ชูจิ
* อุมิ งะ คิโคเอรุ รับบทเป็น โอกาดะ
* เซเลอร์มูน เอส รับบทเป็น อาซาอิ สึโทมุ (ตอนที่ 100)
* เมจิกไนท์เรย์เอิร์ธ ภาค 2 รับบทเป็น ซาส
* กูรุ กูรุ คาถาพาต๊อง รับบทเป็น เจ้าชายซาบูน
* มืออสูรล่าปีศาจ รับบทเป็น ชิราโตะ ชูอิจิ
* จอมโจรสาว เซนต์เทล รับบทเป็น อิจูอิน โทรุ
* ไทรกัน รับบทเป็น DJ
* โซนิค เอ็กซ์ (Sonic X) รับบทเป็น โซนิค
* ดิจิมอนเทมเมอร์ รับบทเป็น อากิยามะ เรียว
* มุชิคิง รับบทเป็น ปูว์

### เกม
* ฟาร์แลนด์สตอรี่ FX รับบทเป็น อาร์ค
* โซนิคเดอะเฮดจ์ฮ็อก รับบทเป็น โซนิค, เมทัลโซนิค 
* Ellie no Atelier รับบทเป็น  ดักลาส
* เร ~zero~ รับบทเป็น ฮินาซากิ มาฟูยุ
* คนจิกิ โนะ กัชเบล!! อุนาเระ! ยูโจ โนะ เด็งเงคิ 2 รับบทเป็น อาจารย์ไรคุ

### ภาพยนตร์แนวโทคุซัทสึ
* อาบะเรนเจอร์ พากย์เสียงของ แฮกกาลาสไนเปอร์
* มาสค์ไรเดอร์เดนโอ พากย์เสียงของ คาเมเลียนอิมาจิน

## อ้างอิง

* http://sdb.noppo.com/jun_kane.htm 
* รายชื่อผลงานที่จุงอิจิ คาเนมารุ มีส่วนร่วมในการพากย์ 

## แหล่งข้อมูลอื่น
* JK-EXPRESS (เว็บไซต์อย่างเป็นทางการ) 
* ประวัติส่วนตัวในเว็บต้นสังกัด (81 โปรดิวซ์)  

หมวดหมู่:นักพากย์ชายชาวญี่ปุ่น
หมวดหมู่:บุคคลจากจังหวัดยามานาชิ
คาซูนาริ ทานากะ

**คาซูนาริ ทานากะ** () เป็นนักพากย์ชายชาวญี่ปุ่น เกิดเมื่อวันที่ 8 เมษายน ที่จังหวัดโอซากะ สังกัดค่ายอาโอนิโปรดักชัน ชอบจักรยานยนต์ และชอบดื่มเหล้ามาก มีความสามารถพิเศษในการเล่นกีตาร์ ยูโดขั้นแรก และมวยจีน

## ผลงาน

### แอนิเมชัน
* ไยบะ ซามูไรรุ่นจิ๋ว รับบทเป็น เกโรซาเอมอน
* มาร์มาเลดบอย รับบทเป็น โรคุทันดะ สึโทมุ
* มืออสูรล่าปีศาจ รับบทเป็น คิมูระ คาสึยะ
* เทิร์นเอกันดั้ม รับบทเป็น บรูโน
* ตำนานเทพประยุทธ์ รับบทเป็น หวงเฟยหู่
* จอมแสบวัยซ่า (A Cheeky Angel) รับบทเป็น ฟูจิกิ อิจิโร่
* ซากุระไทเซ็น รับบทเป็น นางิสะ
* ดิจิมอนฟรอนเทียร์ รับบทเป็น มอนซาเอมอน
* กรีน กรีน (Green Green) รับบทเป็น บัจจิกู
* กันดั้มซี้ด รับบทเป็น ออร์สัน ไวท์
* แอร์มาสเตอร์ (Air Master) รับบทเป็น ยาชิกิ ชุน
* กัชเบล รับบทเป็น ยามานากะ ฮิโรชิ

### เกม
* ปุโยปุโย [PCE] รับบทเป็น ซอมบี้, โมโมโมะ
* ตำนานเทพประยุทธ์ [PS] รับบทเป็น หวงเฟยหู่
* จอมแสบวัยซ่า [PS] รับบทเป็น ฟูจิกิ อิจิโร่
* เคซเซน (Kessen) [PS2] รับบทเป็น มาเอดะ เคจิ, โจโซคาเบะ โมริจิกะ

## อ้างอิง

* http://sdb.noppo.com/k_tanaka.htm 
* http://www.animenewsnetwork.com/encyclopedia/people.php?id=2068

## แหล่งข้อมูลอื่น
* Kaz-navi (เว็บไซต์อย่างเป็นทางการ)  
* ประวัติส่วนตัวในเว็บต้นสังกัด (อาโอนิโปรดักชัน)  

หมวดหมู่:นักพากย์ชายชาวญี่ปุ่น
หมวดหมู่:บุคคลจากจังหวัดโอซากะ
โซโนลูมิเนสเซนส์

thumb|250px|โซโนลูมิเนสเซนต์

**โซโนลูมิเนสเซนต์** () เป็นปรากฏการณ์ที่ของเหลว เช่น น้ำ แอลกอฮอล์ ได้รับการกระตุ้นจากทรานส์ดิวเซอร์ในลักษณะของการสั่นที่ความถี่สูง เพื่อให้เกิดคลื่นนิ่งในภาชนะที่บรรจุของเหลวนั้น ๆ โดยที่ฟองอากาศสามารถใส่เข้าไปในภาชนะได้หลายวิธี เช่นการใช้ลวดความร้อนเพื่อเปลี่ยนน้ำบางส่วนให้กลายเป็นไอ (ทำให้เกิดฟองอากาศขึ้น) หรือจะใช้หลอดเข็มฉีดยาฉีดอากาศเข้าไป เมื่อเกิดฟองอากาศขึ้นแล้ว ฟองอากาศนี้ปกติจะลอยขึ้นสู่ผิวน้ำ แต่เนื่องจากมีการกระตุ้นด้วยทรานส์ดิวเซอร์ หรือคลื่นเสียง ซึ่งเป็นคลื่นความดัน ทำให้ฟองอากาศที่เกิดขึ้น สามารถอยู่ในน้ำได้โดยอาศัยหลักการสมดุลของแรงลอยตัวและแรงกดจากคลื่นความดัน เมื่อฟองอากาศถูกจับนิ่งอยู่ตรงกลางของภาชนะ การเพิ่มแอมพลิจูดของคลื่นเสียงจะไม่ทำให้ความสมดุลของแรงเสียไป แต่จะไปบีบอัดฟองอากาศที่จับส่งผลให้ขนาดของฟองอากาศเล็กลงจนกระทั่งแหลกสลายไป ขณะที่ฟองอากาศกำลังแหลกสลาย ก็จะปล่อยพลังงานออกมาในรูปของโฟตอนหรือแสง การเกิดโซโนลูมิเนสเซนส์นี้ไม่ได้เกิดขึ้นเพียงครั้งเดียว แต่จะเกิดขึ้นได้อีก เนื่องจากอากาศจะกลับมารวมตัวกันใหม่เป็นฟองอากาศ โดยแสงที่ปล่อยออกมาจะอยู่ในระดับพิโกวินาทีซึ่งสั้นมาก ทำให้มองเห็นแสงเป็นลักษณะต่อเนื่อง 

ทฤษฎีการเกิดโซโนลูมิเนสเซนส์นั้นยังเป็นที่ถกเถียงกันอยู่ บ้างก็ว่าเป็นผลจากคลื่นกระแทก (shock wave) ที่เกิดขึ้นขณะที่ฟองอากาศแหลกสลาย บ้างก็ว่าเป็นพลาสมา (plasma) และบางส่วนที่คิดว่าเป็นปรากฏการณ์ฟิวชั่น ก็นำปรากฏการณ์นี้ไปพัฒนาต่อเพื่อให้ได้แหล่งพลังงานแบบนิวเคลียร์ฟิวชั่น ในด้านของฟิวชั่นได้มีการทดลองพิสูจน์โดยการตรวจวัดนิวตริโน ซึ่งเป็นผลพลอยได้จากการรวมตัวกันของไฮโดรเจนอะตอม โดยนักวิจัยของศูนย์วิจัยแห่งชาติ Oak Ridge ของสหรัฐอเมริกา 

หมวดหมู่:ปัญหาทางฟิสิกส์ที่ยังแก้ไม่ได้
หมวดหมู่:ฟิสิกส์
เมงูมิ อูราวะ

**เมงูมิ อูราวะ** () เป็นนักพากย์หญิงที่มีชื่อเสียงคนหนึ่งของประเทศญี่ปุ่น เกิดเมื่อวันที่ 30 พฤศจิกายน พ.ศ. 2508 ที่จังหวัดชิบะ สังกัดค่ายอาโอนิโปรดักชัน

## ผลงาน

### งานแอนิเมชัน
* จิบิมารูโกะจัง (มารูโกะจอมกวน) รับบทเป็น โยชิคาวะ มิโดริ
* พ่อมดน้อยทัลลูตคุง รับบทเป็น เรียวงุจิยะ โคเรคิโยะ
* ปริศนาปลาทอง รับบทเป็น บุนตะ, พีโกะ
* ซุปเปอร์บิคคุริแมน รับบทเป็น อัสก้า
* ชู้ต! รับบทเป็น ฮิโรเซะ คิโยทากะ, ชิโนบุ
* มูกามูก้า พาราไดซ์ รับบทเป็น นิกานิก้า
* มาร์มาเลดบอย รับบทเป็น โมโมอิ เรียวโกะ
* ดราก้อนบอล Z รับบทเป็น อูบุ
* กันดั้มวิง รับบทเป็น อีเรีย (พี่สาวของควอเทอร์)
* กันดั้มเอ็กซ์ รับบทเป็น คารอน
* มืออสูรล่าปีศาจ รับบทเป็น คุริตะ มาโกโตะ
* ดอกเตอร์สลัมป์ (พ.ศ. 2540) รับบทเป็น โซระมาเมะ พีสุเกะ
* ดิจิมอนแอดเวนเจอร์ 02 รับบทเป็น ฮิดะ อิโอริ, อาร์มาดิมอน, คาวาดะ โนริโกะ, แม่ของไดสุเกะ
* วันพีซ รับบทเป็น โรโรโนอา โซโล (ตอนเด็ก)
* กัชเบล รับบทเป็น ไฮด์
* เซโนซาก้า ดิ แอนิเมชัน รับบทเป็น อัลเบโด เพียซโอลา
* ดิจิมอนครอสวอร์ส รับบทเป็น ดราโกมอน

### งานเกม
* โซสึเกียว II ~Neo Generation~ รับบทเป็น ซินดี้ ซากุระอิ
* เอเบอร์รูจ รับบทเป็น มาเรียน

## แหล่งข้อมูลอื่น
*  Megumi Urawa Youchien (เว็บไซต์อย่างเป็นทางการ) 
*  ประวัติส่วนตัวในเว็บต้นสังกัด (อาโอนิโปรดักชัน)  

หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดชิบะ
วัดเชตุพน

**วัดเชตุพน** อาจหมายถึง:
* วัดพระเชตุพนวิมลมังคลารามราชวรมหาวิหาร หรือวัดโพธิ์ - พระอารามหลวงชั้นเอก วัดประจำรัชกาลในรัชกาลที่ 1 กรุงเทพมหานคร
* วัดเชตุพน - วัดโบราณสมัยสุโขทัย อยู่นอกกำแพงเมืองทางทิศใต้ของอุทยานประวัติศาสตร์สุโขทัย จังหวัดสุโขทัย
* วัดเชตุพน - อำเภอศรีสัชนาลัย จังหวัดสุโขทัย
* วัดเชตุพน - ตำบลวัดเกต อำเภอเมืองเชียงใหม่ จังหวัดเชียงใหม่
* วัดเชตุพน - ตำบลรอบเวียง อำเภอเมืองเชียงราย จังหวัดเชียงราย
* วัดเชตุพน - ตำบลเม็งราย อำเภอพญาเม็งราย จังหวัดเชียงราย
* วัดเชตุพน - ตำบลนาคำวัดเกต อำเภอวานรนิวาส จังหวัดสกลนคร
* วัดเชตุพน - ตำบลโพธิ์ศรีสำราญ อำเภอโนนสะอาด จังหวัดอุดรธานี

เชตุพน
เกาะดอกท้อ

**เกาะดอกท้อ** เป็นเกาะในมณฑลเจ้อเจียง มีชื่อเสียงเพราะปรากฏในนิยายกำลังภายในเรื่องมังกรหยกของกิมย้ง 

## ในเนื้อเรื่องมังกรหยก
ตั้งอยูในทะเลบูรพา เจ้าของเกาะมีฉายามารบูรพา เก่งทั้งบุ๋นบู้แต่มีนิสัยประหลาด บนเกาะเต็มไปด้วยดอกท้อซึ่งเป็นที่มาของชื่อเกาะเรียงรายอย่างซับซ้อน บนเกาะเต็มไปด้วยค่ายกลมากมาย เจ้าเกาะมักไม่ชอบรับแขกเท่าไหร่ นอกจากคนของเกาะดอกท้อแล้วก็ไม่มีใครที่จะรู้เส้นทางบนเกาะเลย

หมวดหมู่:มังกรหยก
ด
หมวดหมู่:มณฑลเจ้อเจียง
ลี้มกโช้ว

**ลี้มกโช้ว** (; [อ่านว่า ลี้-มก-โช้ว หรือ หลี่-โม่ว-โฉว]) เป็นตัวละครในนิยายกำลังภายในของกิมย้ง เรื่องมังกรหยก และเป็นศิษย์สำนักสุสานโบราณ รุ่นที่ 3 ฉายา **เทพธิดาไหมแดง** มีฐานะเป็นศิษย์ผู้พี่ของเซียวเหล่งนึ่ง 

"ถามไถ่ทั่วโลกหล้า อันว่ารักเป็นฉันใด จึงได้มอบแก่กันด้วยชีวิต" เมื่อประโยคนี้ดังขึ้นมาย่อมมิใช่ใครอื่น นอกจาก เชียะเลี่ยงเซียนจื้อ หรือ เทพธิดาไหมแดง ลี้มกโช้ว ตัวร้ายอีกคนของเรื่อง ลี้มกโช้วนั้นเป็นศิษย์จากสำนักสุสานโบราณ นางเป็นศิษย์พี่ของเซียวเหล่งนึ่ง มีวิชาฝีมือสูงส่ง จิตใจอำมหิตยิ่ง

## ประวัติ
ความเป็นมาของลี้มกโช้วนั้น เดิมที่นางเป็นหญิงสาวที่งดงามนุ่มนวล ได้มาพบรักกับ เล็กเตียงง้วง แต่แล้วทุกสิ่งก็เปลี่ยนไปเมื่อความรักไม่สมหวัง นางถูกพิษแห่งความรักกัดกร่อนจิตใจจนกลายเป็นนางมารร้ายแห่งยุทธภพ ที่มีความชั่วร้ายอำมหิตยากจะหาใครเทียบเทียม ลี้มกโช้วแม้จะเป็นมารร้าย แต่สุ้มเสียงนางอ่อนโยนนุ่มนวล ท่าทางแช่มช้อยงดงาม บวกกับตาดำขลับฟันขาวสะอาด ผิวพรรณละเอียดอ่อน อยู่ในชุดนักพรตสีเหลืองอ่อน นับเป็นหญิงงามที่โดดเด่น เพียงแต่จิตใจภายในกลับไม่ได้งดงามตามรูปลักษณ์ภายนอก ทั้งนี้ก็เนื่องจากพิษแห่งความรักที่มักแปรเปลี่ยนผู้คน วรยุทธของลี้มกโช้วมีพื้นฐานมาจากวิชาของสำนักสุสานโบราณ โดดเด่นที่วิชาแส้ปัดที่อ่อนนุ่มแต่บังคับได้ดังใจ และด้วยความสามารถของนาง นางยังสามารถบัญญัติวิชาฝ่ามือเบญจพิษขึ้น ซึ่งเป็นวิชาฝ่ามือที่รุนแรง เป็นที่ครั่นคร้ามแก่ชาวยุทธจักรยิ่งนัก นอกจากนี้ยังมีอาวุธลับคือ เข็มเงินน้ำแข็งเย็นที่มีพิษรุนแรงร้ายกาจ แค่เพียงสัมผัสก็สร้างความปวดร้าวสุดทนทาน หากถูกแทงเข้าไปย่อมไม่สามารถมีชีวิตสืบต่อ ทุกครั้งที่นางจะลงมือ จะประทับรอยฝ่ามือสีแดงไว้เท่ากับจำนวนคนที่ต้องสังหาร และมักจะลงมือในช่วงเวลารุ่งสาง ความอำมหิตของนางมีมาให้เห็นตังแต่เริ่มปรากฏตัว นางก็ลงมือสังหารสาวใช้ของเล็กลิบเตี้ยไปสามคนรวด หลังจากนั้นก็สังหาร เล็กลิบเตี้ยกับภรรยา และยังไล่ล่าพยายามสังหาร เทียเอ็งและเล็กบ่อซัง ซึ่งในเวลานั้นมีอายุเพียงเก้าขวบเท่านั้น ลี้มกโช้วมีศิษย์อยู่สองคน คนแรกคืออั้งเลงปอ ซึ่งถือเป็นสาวสวยอีกคนหนึ่ง แต่นิสัยก็ไม่ได้ดีไปกว่าผู้เป็นอาจารย์เท่าไหร่ คนที่สองคือเล็กบ่อซัง นางเป็นเด็กที่ถูกลี้มกโช้วสังหารบิดามารดา แต่กล้ำกลืนความแค้นแกล้งทำดีต่อนาง เพื่อรักษาชีวิตไว้ รอคอยโอกาสล้างแค้น ภายหลังเล็กบ่อซังก็หนีออกมาได้ ส่วนอั้งเลงปอก็เสียชีวิตด้วยน้ำมืออาจารย์ผู้เหี้ยมโหด 

หมวดหมู่:ตัวละครในนิยายกำลังภายใน
หมวดหมู่:มังกรหยก
หมวดหมู่:ตัวละครที่เป็นนักรบหญิง
สวิงแมน

**สวิงแมน** () เป็นศัพท์ในกีฬาบาสเกตบอล ใช้เรียกผู้เล่นซึ่งสามารถเล่นได้ทั้งตำแหน่งสมอลฟอร์เวิร์ด และชู้ตติ้งการ์ด ในขณะที่นักบาสเกตบอลเอ็นบีเอ ลาร์รี เบิร์ด (Larry Bird) สูง 6 ฟุต 9 นิ้วเหมาะกับสมอลฟอร์เวิร์ด และเร็กจี มิลเลอร์ (Reggie Miller) สูง 6 ฟุต 7 นิ้ว เหมาะกับชู้ตติ้งการ์ด ผู้เล่นที่มีความสามารถหลากหลายเช่น เลอบรอน เจมส์ (LeBron James) ซึ่งสูง 6 ฟุต 8 นิ้ว สามารถเล่นสลับข้ามกันระหว่างสองตำแหน่ง

แนวความคิดของสวิงแมน เริ่มปรากฏให้เห็นช่วงปลายคริสต์ทศวรรษ 1970 ถึงต้น 1980 เมื่อผู้เล่นมีชื่อเสียง เช่น จอร์จ เกอร์วิน (George "Iceman" Gervin) มีลักษณะที่ไม่ตรงกับตำแหน่งสองและสาม แต่ใช้ความสูงที่อยู่ก้ำกึ่งและความสามารถทางกีฬามาเป็นข้อได้เปรียบตอนประกบคู่แข่ง คือวิ่งเร็วกว่าผู้เล่นที่ตัวใหญ่กว่า และชู้ตลูกข้ามคนที่ตัวเล็กกว่า ไมเคิล จอร์แดน (Michael Jordan) และเพื่อนร่วมทีม สก็อตตี พิพเพน (Scottie Pippen) เป็นอีกผู้เล่นที่เป็นสวิงแมนที่มีชื่อเสียงมาก นักบาสเกตบอลยอดนิยมในปัจจุบันหลายคนก็เป็นสวิงแมน เช่น เทรซี แม็คเกรดี (Tracy McGrady) , วินส์ คอร์เตอร์ (Vince Carter) , โคบี ไบรอันต์ (Kobe Bryant) , เลอบรอน เจมส์ และ พอล เพียส (Paul Pierce)

สวิงแมนที่ยังเป็นคนถือลูกและกำหนดแผนการบุก ซึ่งรวมทักษะของพอยท์การ์ด ชู้ตติ้งการ์ด และสมอลฟอร์เวิร์ดเข้าด้วยกัน เรียกว่า พอยท์ฟอร์เวิร์ด สก็อตตี พิพเพน เป็นพอยท์ฟอร์เวิร์ดที่มีชื่อเสียงที่สุด เลอบรอน เจมส์ และเทรซี แม็คเกรดี ก็จัดเป็นพอยท์ฟอร์เวิร์ดได้เช่นกัน

หมวดหมู่:บาสเกตบอล
ความตกลงทั่วไปว่าด้วยภาษีศุลกากรและการค้า

**ความตกลงทั่วไปว่าด้วยภาษีศุลกากรและการค้า** (; ตัวย่อ: **GATT**) เป็นความตกลงระหว่างชาติเพื่อส่งเสริมประโยชน์ทางการค้าและเศรษฐกิจที่ร่วมกันลงนามเมื่อ พ.ศ. 2490 มีเป้าหมายเพื่อให้เกิดการค้าเสรีโดยการลดภาษีศุลกากรระหว่างชาติ การเจรจารอบที่ 8 ที่เรียกว่า "รอบอุรุกวัย" (Uruguay Round) เกิดปัญหาซับซ้อนและใช้เวลาเจรจากันนานถึง 7 ปี (พ.ศ. 2529 - 2536) และได้รับการต่อต้านมากที่สุดโดยเฉพาะเกษตรกรชาวฝรั่งเศส ผลการเจรจามีการตกลงลดภาษีมากถึงร้อยละ 40 และมีผลให้เกิดการจัดตั้งองค์การนานาชาติขึ้มาใหม่คือ "**[[องค์การการค้าโลก]]**" (**WTO**) เพื่อทำหน้าที่เกี่ยวกับเรื่องนี้โดยตรง

องค์การการค้าโลก จะทำหน้าที่ดูแลข้อตกลงย่อย 3 ข้อตกลง คือ **ความตกลงทั่วไปว่าด้วยภาษีศุลกากรและการค้า** (General Agreement on Tariff and Trade; GATT) ที่ดำเนินการมาก่อนหน้านี้, **ความตกลงทั่วไปว่าด้วยการค้าบริการ** (General Agreement on Trade in Services; GATS) และ **ความตกลงว่าด้วยการค้าเกี่ยวกับสิทธิในทรัพย์สินทางปัญญา** (The agreement on Trade-Related Aspects of Intellectual Property Rights; TRIPS)

## อ้างอิง

## อ่านเพิ่ม
* Aaronson Susan A. *Trade and the American Dream: A Social History of Postwar Trade Policy & co* (1996) 
*Goldstein, Judith (11 May 2017). "Trading in the Twenty-First Century: Is There a Role for the World Trade Organization?". Annual Review of Political Science. 20 (1): 545–564. 
* Irwin, Douglas A. "The GATT in Historical Perspective," *American Economic Review* Vol. 85, No. 2, (May, 1995), pp.&nbsp;323–28 in JSTOR
* McKenzie, Francine. "GATT and the Cold War," *Journal of Cold War Studies,* Summer 2008, 10#3 pp.&nbsp;78–109
* Zeiler, Thomas W. *Free Trade, Free World: The Advent of GATT* (1999) excerpt and text search

หมวดหมู่:ความตกลงระหว่างประเทศ
หมวดหมู่:การค้าระหว่างประเทศ
หมวดหมู่:สนธิสัญญา
หมวดหมู่:ก่อตั้งในปี พ.ศ. 2490
หมวดหมู่:องค์การการค้าโลก
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 4
หมวดหมู่:สนธิสัญญาเกี่ยวข้องกับมาเก๊า
หมวดหมู่:สนธิสัญญาเกี่ยวข้องกับสวีเดน
สัมมาสัมพุทธเจ้า

**พระสัมมาสัมพุทธเจ้า** (สมฺมา นิบาต + สํ- อุปสรรค + พุทฺธ (พุธฺ ธาตุ + -ต ปัจจัยในกิริยากิตก์)) แปลว่า พระผู้ตรัสรู้เองโดยชอบ คือผู้ตรัสรู้อย่างสมบูรณ์แบบ

**พระสัมมาสัมพุทธเจ้า** เป็นพระเนมิตกนามของพระพุทธเจ้าที่ทรงได้รับเพราะทรงรู้แจ้งสรรพธรรม กล่าวคืออริยสัจธรรม 4 ประการด้วยพระองค์เอง มิได้ทรงศึกษาเล่าเรียนหรือฟังจากผู้อื่นมาก่อน แต่สรรพธรรมเหล่านี้เกิดปรากฏแก่พระองค์เองด้วยอำนาจการได้บรรลุพระสัมมาสัมโพธิญาณ

พระนามของพระพุทธเจ้านอกจากนี้ยังมีอีก เช่นพระมหามุนี พระบรมศาสดา เป็นต้น

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,**' วัดโอรสาราม กรุงเทพฯ พ.ศ. 2548

หมวดหมู่:พระพุทธเจ้า
หมวดหมู่:คำศัพท์ศาสนาพุทธ
ขวัญสรวง อติโพธิ

**นายขวัญสรวง อติโพธิ** เป็นอาจารย์พิเศษประจำคณะสถาปัตยกรรมศาสตร์ จุฬาลงกรณ์มหาวิทยาลัย เป็นวิทยากรและนักเขียนบทความอิสระ โดยเฉพาะด้านการพัฒนาเมืองและพัฒนาสังคม คุณภาพชีวิต และสิ่งแวดล้อม

นายขวัญสรวง อติโพธิ เกิดเมื่อวันที่ 24 สิงหาคม พ.ศ. 2494 ที่จังหวัดลำพูน เป็นคู่แฝดกับนายแก้วสรร อติโพธิ บิดาคือนายศิริ อติโพธิ อดีตรองประธานวุฒิสภา อดีตปลัดกระทรวงยุติธรรม, ประธานคณะกรรมการป้องกันและปราบปรามการประพฤติมิชอบในวงราชการ (ปปป.)

วันที่ 15 มกราคม พ.ศ. 2551 ได้รับการแต่งตั้งให้เป็น ประธานกรรมการนโยบายชั่วคราวขององค์การกระจายเสียงและแพร่ภาพสาธารณะแห่งประเทศไทย (TPBS) ซึ่งเข้าบริหารคลื่นความถี่การถ่ายทอดโทรทัศน์ในระบบยูเอชเอฟทางช่อง 29 เช่นเดิม แทนสถานีโทรทัศน์ทีไอทีวี ที่ถูกระงับการแพร่ภาพเมื่อวันที่ 14 มกราคม พ.ศ. 2551

## การศึกษา
* โรงเรียนอุบลวิทยาคม จังหวัดอุบลราชธานี
* โรงเรียนเบ็ญจะมะมหาราช จังหวัดอุบลราชธานี
* โรงเรียนสวนกุหลาบวิทยาลัย กรุงเทพมหานคร
* ปริญญาตรี สถาปัตยกรรมศาสตร์ จุฬาลงกรณ์มหาวิทยาลัย
* ปริญญาโท การผังเมือง มหาวิทยาลัยอาเคิน (RWTH AACHEN University) เมืองอาเคิน ประเทศเยอรมนี

## เกียรติคุณ
* พ.ศ. 2547 รางวัลสถาปนิกดีเด่น สมาคมสถาปนิกสยาม ในพระบรมราชูปถัมภ์
* พ.ศ. 2548 รางวัลนิสิตเก่าดีเด่น คณะสถาปัตยกรรมศาสตร์ จุฬาลงกรณ์มหาวิทยาลัย

## การทำงาน
* อาจารย์พิเศษ ประจำภาควิชาการวางแผนภาคและเมือง คณะสถาปัตยกรรมศาสตร์ จุฬาลงกรณ์มหาวิทยาลัย
* เกษียณอายุก่อนกำหนดเพื่อทำงานนอกองค์กรภาครัฐ การเมืองภาคประชาชน
* ผู้อำนวยการสถาบันสร้างบ้าน แปงเมือง มูลนิธิการเรียนรู้เพื่อพัฒนาประชาสังคม
* ร่วมเขียนหนังสือ หยุด! ระบอบทักษิณ
* พ.ศ. 2549 ได้รับเลือกตั้งในการเลือกตั้งสมาชิกวุฒิสภากรุงเทพมหานคร แต่มิได้รับการรับรองในขณะนั้นจาก กกต.ชุด พล.ต.อ.วาสนา เพิ่มลาภ โดยให้เหตุผลว่าเนื่องจากขึ้นเวทีพันธมิตรประชาชนเพื่อประชาธิปไตย
## เครื่องราชอิสริยาภรณ์

## อ้างอิง

## แหล่งข้อมูลอื่น
* ผลเลือกตั้ง ส.ว.ทั่วประเทศ เว็บบอร์ดสวนกุหลาบ

หมวดหมู่:สถาปนิกชาวไทย
หมวดหมู่:นักเขียนชาวไทย
หมวดหมู่:อาจารย์คณะสถาปัตยกรรมศาสตร์
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากจังหวัดลำพูน
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลที่ยังมีชีวิตอยู่
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนเบ็ญจะมะมหาราช
หมวดหมู่:บุคคลฝาแฝดจากประเทศไทย
หมวดหมู่:สมาชิกวุฒิสภากรุงเทพมหานคร
หมวดหมู่:ฝาแฝดเหมือน
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
มหาวิทยาลัยนอร์ทเวสเทิร์น

**มหาวิทยาลัยนอร์ทเวสเทิร์น** ( หรือเรียกโดยย่อว่า **NU**) เป็นมหาวิทยาลัยเอกชนในสหรัฐอเมริกา ตั้งอยู่ที่เมืองเอแวนสตัน และเมืองชิคาโก ในรัฐอิลลินอย มหาวิทยาลัยก่อตั้งในปี พ.ศ. 2394 (ค.ศ. 1851) ในปัจจุบัน (พ.ศ. 2548) มีนักศึกษาประมาณ 15,000 คน เป็นนักศึกษาในระดับปริญญาตรีประมาณ 8,000 คน วิทยาเขตหลักที่อยู่ที่เมืองอีแวนสตัน มีพื้นที่กว่า 970,000 ตร.ม. (240 เอเคอร์) ตั้งอยู่บริเวณ ทะเลสาบมิชิแกน สีประจำมหาวิทยาลัยคือ สีม่วง
thumb|250px|ซุ้มประตูบริเวณวิทยาเขตที่เมืองอีแวนสตัน มหาวิทยาลัยนอร์ทเวสเทิร์น
มหาวิทยาลัยนอร์ทเวสเทิร์น มีชื่อเสียงในหลายด้าน ซึ่งรวมถึง บริหารธุรกิจ นิติศาสตร์ แพทยศาสตร์ นิเทศศาสตร์ เคมี เศรษฐศาสตร์ ครุศาสตร์ สังคมสงเคราะห์ วารสารศาสตร์ และดนตรี โดยได้รับการจัดอันดับให้เป็นมหาวิทยาลัยชั้นนำ Top 20 ของสหรัฐอเมริกา และเป็นมหาวิทยาลัยชั้นนำ Top 30 ของโลก จากนิตยสารด้านการศึกษาที่สำคัญเช่น U.S. News & World Report, Times Higher Education และ Academic Ranking of World Universities

## วิทยาลัยและคณะที่นอร์ทเวสเทิร์น
### ปริญญาตรี
* คณะวิศวกรรมศาสตร์และวิทยาศาสตร์ประยุกต์ Robert R. McCormick (ก่อตั้ง 1909)
* คณะวารสารศาสตร์ Medill (ก่อตั้ง 1921)
* คณะนิเทศศาสตร์ (ก่อตั้ง 1878)
* คณะครุศาสตร์และสังคมสงเคราะห์ (ก่อตั้ง 1926) 
* คณะดุริยางคศาสตร์ (ก่อตั้ง 1895) 
* คณะอักษรศาสตร์และวิทยาศาสตร์ Judd A. and Marjorie Weinberg (ก่อตั้ง 1851)

### ปริญญาโท/เอก และ วิชาชีพ
* คณะแพทยศาสตร์ Feinberg (ก่อตั้ง 1859)
* แผนกกายภาพบำบัดและการเคลื่อยไหวของมนุษย์ (ก่อตั้ง 1927) 
* คณะบริหารธุรกิจ Kellogg (ก่อตั้ง 1908)
* คณะวารสารศาสตร์ Medill (ก่อตั้ง 1921)
* คณะนิเทศศาสตร์ (ก่อตั้ง 1878)
* คณะครุศาสตร์และสังคมสงเคราะห์ (ก่อตั้ง 1926) 
* ดุริยางคศาสตร์ (ก่อตั้ง 1895) 
* บัณฑิตวิทยาลัย (ก่อตั้ง 1910)
* School of Continuing Studies (ก่อตั้ง 1933)

## แหล่งข้อมูลอื่น
* เว็บไซต์มหาวิทยาลัยนอร์ทเวสเทิร์น
* สมาคมนักเรียนไทยมหาวิทยาลัยนอร์ทเวสเทิร์น 
## อ้างอิง

นอร์ทเวสเทิร์น
ความเชื่อ

thumb|ต้นไม้ที่ได้รับการเคารพบูชาตามความเชื่อของชาวไทย

**ความเชื่อ** () หมายถึง การยอมรับว่าสิ่งใดสิ่งหนึ่งเป็นความจริง หรือมีการดำรงอยู่จริง โดยอาศัยประสบการณ์ตรง การไตร่ตรอง หรือการอนุมาน

## ความเชื่อในศาสนา
### ศาสนาพุทธ

### ศาสนาคริสต์

คริสตชนถือว่า "ความเชื่อในพระเยซูคริสต์" เป็นเงื่อนไขเดียวที่พระเจ้าทรงเรียกร้องสำหรับความรอด ความเชื่อไม่ใช่การกล่าวยอมรับพระคริสต์เท่านั้น แต่เป็นกิจซึ่งแสดงออกจากจิตใจของผู้ที่เชื่อที่แสวงหาการติดตามของพระคริสต์ในฐานะองค์พระผู้เป็นเจ้าและพระผู้ไถ่ด้วย

ความหมายของความเชื่อมีปรากฏอยู่ในคัมภีร์ไบเบิลภาคพันธสัญญาใหม่ ในจดหมายถึงชาวฮีบรู ซึ่งไม่เป็นที่ทราบแน่ชัดว่าผู้ใดเป็นผู้เขียนจดหมายฉบับนี้ เป็นที่เข้าใจว่าผู้เขียนต้องการเขียนถึงชาวฮีบรูหรือชาวยิวที่กลับใจมาเป็นคริสตชน ในบทที่ 11 ผู้เขียนได้อธิบายความเชื่อของคริสตชนโดยเริ่มตั้งแต่การที่พระเจ้าทรงสร้างจักรวาล ความเชื่อของชาวยิวในยุคสมัยต่าง ๆ ตามที่ปรากฏในพระคัมภีร์ ความเชื่อในพระสัญญาของพระเจ้า และความเชื่อในพระเยซูคริสต์ว่าเป็นพระบุตรของพระเจ้า โดยสรุปความหมายของความเชื่อไว้ว่า "*ความ​เชื่อ​คือ​ความ​มั่น‍ใจ​ใน​สิ่ง​ที่​หวัง​ไว้ เป็น​ความ​แน่‍ใจ​ใน​สิ่ง​ที่​มอง​ไม่​เห็น*"

แนวคิดเรื่องความเชื่อในพันธสัญญาใหม่ มีองค์ประกอบ 4 อย่าง ดังต่อไปนี้
* เป็นการเชื่อสุดใจ การยอมมอบเจตจำนง และการอุทิศถวายตนเองทั้งหมดแด่พระเยซูคริสต์ผู้ซึ่งพันธสัญญาใหม่เปิดเผยไว้
* มีการกลับใจใหม่ คือการหันจากบาป ด้วยความสำนึกเสียใจอย่างแท้จริง และหันเข้าหาพระเจ้าโดยทางพระคริสต์ 
* เชื่อฟังพระเยซูคริสต์และพระวจนะของพระองค์ 
* แสดงออกโดยความไว้วางใจความรัก โดยความซาบซึ้ง และความจงรักภักดี ต่อพระคริสต์

### ศาสนาอิสลาม

## อ้างอิง
ญาณวิทยา

**ญาณวิทยา** (; ; จากภาษา, *epistēmē* หมายถึง *ความรู้* และเติมปัจจัย -logy) เป็นสาขาหนึ่งของปรัชญา ที่ศึกษาทฤษฎีของความรู้

ญาณวิทยาเป็นการศึกษาธรรมชาติของความรู้ การให้เหตุผลสนับสนุน (justification) และความเป็นเหตุเป็นผลของความเชื่อ (rationality of belief) การถกเถียงในญาณวิทยามักอยู่ในสี่แนวคิดหลักคือ (1) การวิเคราะห์ทางปรัชญา (philosophical analysis) ของธรรมชาติของความรู้และความสัมพันธ์ระหว่างมันกับแนวคิดเช่น ความจริง (truth) ความเชื่อ (belief) และการให้เหตุผลสนับสนุน (justification (epistemology)), (2) ปัญหานานาประการของความสงสัย (skepticism), (3) ที่มาและขอบเขตของความรู้และความเชื่อที่มีเหตุผล และ (4) เกณฑ์สำหรับว่าสิ่งใดเป็นความรู้และเป็นการให้เหตุผล ญาณวิทยาตั้งคำถามอย่างเช่น "อะไรทำให้ความเชื่อที่มีเหตุผล (justified belief) มีเหตุผล (justified)", "อะไรหมายถึงการที่เรารู้บางสิ่ง (to say that we know something)" และที่พื้นฐานที่สุด "เราจะรู้ได้อย่างไรว่าเรารู้แล้ว (How do we know that we know?)"

## อ้างอิง
การหาเส้นทางวิกฤต

[thumb|[เพิร์ตชาร์ตที่มี 6 กิจกรรม โดยในโครงการนี้มีกิจการที่วิกฤตได้สูงคือเส้นทาง B,C และ A,D,F]]

**การหาเส้นทางวิกฤต** () เป็นวิธีการหนึ่งในการบริหารโครงการ โดยคำนึงถึงการแบ่งแยกงานออกเป็นหลายส่วน และพิจารณาระยะเวลาในการดำเนินงาน งานย่อยที่มีระยะเวลาดำเนินงานที่ส่งผลรวมถึงระยะเวลาของโครงการทั้งหมด จะถือว่าเป็นงานบนเส้นทางวิกฤต ซึ่งเป็นงานที่ต้องได้รับการควบคุมเป็นพิเศษ

ซีพีเอ็มเริ่มพัฒนาโดยบริษัทดูปองต์ในการบริหารการก่อสร้าง โดยในปัจจุบันมีการใช้กันทั่วในโครงการทั่วไปไม่เพียงต่องานก่อสร้าง

งานที่อยู่บนเส้นทางวิกฤตจะมีลักษณะเป็นงานที่ไม่สามารถล่าช้าได้ เพราะจะส่งผลให้เกิดการล่าช้าทั้งโครงการ ถ้างานใดงานหนึ่งในนั้นช้าไป

## อ้างอิง
* Project Management Institute (2003). A Guide To The Project Management Body Of Knowledge (3rd ed.). Project Management Institute. ISBN 1-930699-45-X.

หมวดหมู่:ทฤษฎีเครือข่าย
หมวดหมู่:การบริหารงานก่อสร้าง
หมวดหมู่:การจัดการโครงการ
หมวดหมู่:การวิจัยดำเนินการ
หมวดหมู่:การผลิต
อสูรร้ายจอมราชัน

***อสูรร้ายจอมราชัน*** () เป็นการ์ตูนญี่ปุ่นเขียนโดย คาซึชิ ฮะงิวะระ ตีพิมพ์ครั้งแรกในนิตยสารโชเนนจัมป์ ในปี พ.ศ. 2531 เป็นเรื่องราวเกี่ยวกับนักเวทมนตร์ อัศวิน ปีศาจและพระเจ้าต่อสู้กัน โดยชื่อส่วนมากจะมาจากชื่อนักดนตรีหรือวงดนตรี เฮฟวี่เมทัล และ ใช้ไอเดียจากเกมส์ Dungeons & Dragons มาช่วยเสริม

## ตัวละคร
* ดาร์ก ชไนเดอร์ (ダーク・シュナイダー) นักเวทมนตร์ผู้ที่แข็งแกร่งในโลก แต่ถูกจับขังไว้ในร่างกายของเด็กน้อยที่ชื่อ รูช
* เทีย โนต โยโกะ (ティア・ノート・ヨーコ) ลูกสาวของนักบวชที่จับขังดาร์ก ชไนเดอร์ ซึ่งต่อมาภายหลังได้ตกหลุมรัก ดาร์ก ชไนเดอร์
* ลูเช่ เรนเรน (ルーシェ・レンレン) เด็กหนุ่มผู้เติบโตมากับโยโกะ อีกด้านคือดาร์ก ชไนเดอร์ มีนิสัยว่าง่าย ชอบซักผ้า เป็นเกย์
* นินจามาสเตอร์การ่า (ガラ) เพื่อนของดาร์ก ชไนเดอร์ เคยต่อสู้กันในเล่ม 2 สุดท้ายก็กลับใจมาช่วย ดาร์ก ชไนเดอร์
* อาเชส เน (アーシェス・ネイ) เอลฟ์แห่งความมืด ที่ดาร์ก ชไนเดอร์ได้พบเจอในป่า และได้เก็บมาเลี้ยง ใช้สายฟ้าเป็นอาวุธ
* คัลซู (カル=ス) อดีตเป็นลูกน้องดาร์ก ชไนเดอร์ ใช้น้ำแข็งเป็นอาวุธ
* อาบิเกล (アビゲイル)อดีตเป็นลูกน้องดาร์ก ชไนเดอร์ เช่นกัน ใช้โอเมก้าอบิเกลต่อสู้ดาร์ก ชไนเดอร์ และเสียชีวิต
* องค์หญิงชีร่า (シーラ 姫 shīra hime) องค์หญิงแห่งเมทาลิกาน่า

## อ้างอิง
* *อสูรร้ายจอมราชัน* เล่ม 1-25

หมวดหมู่:การ์ตูนญี่ปุ่น
หมวดหมู่:วิดีโอเกมที่ออกวางจำหน่ายในปี พ.ศ. 2537
พาร์ทิชันแมจิก

**พาร์ทิชันแมจิก** () เป็นโปรแกรมคอมพิวเตอร์ สำหรับจัดการพาร์ทิชันฮาร์ดดิสก์ ซึ่งเมื่อก่อนได้พัฒนาโดยบริษัท PowerQuest โดยปัจจุบันนี้บริษัท Symantec ได้เป็นเจ้าของ พาร์ทิชันแมจิกสามารถทำงานได้ทั้งบนระบบปฏิบัติการดอส และไมโครซอฟท์ วินโดวส์

พาร์ทิชันแมจิกสามารถปลับเปลี่ยนขนาด คัดลอก และย้ายพาร์ทิชันฮาร์ดดิสก์ทั้งในรูปแบบ NTFS และ FAT โดยข้อมูลไม่สูญหาย. นอกจากนั้นแล้วยังมีความสามารถในการเปลี่ยนรูปแบบการเก็บข้อมูลระหว่าง FAT16 FAT32 และ NTFS เป็นต้น

## แหล่งข้อมูลอื่น
* หน้าหลัก Norton PartitionMagic 

หมวดหมู่:ซอฟต์แวร์ระบบ
หมวดหมู่:ซอฟต์แวร์บนวินโดวส์
รายชื่อผู้สมัครรับเลือกตั้งสมาชิกวุฒิสภา พ.ศ. 2549 กรุงเทพมหานคร

ด้านล่างนี้เป็นรายชื่อผู้สมัครเป็นสมาชิกวุฒิสภา พ.ศ. 2549 เฉพาะผู้สมัครจากกรุงเทพมหานคร ในการเลือกตั้งสมาชิกวุฒิสภา พ.ศ. 2549

## รายชื่อและประวัติของผู้สมัคร
(**ตัวดำหมายถึงผู้ได้รับเลือก**)
### หมายเลข 1 ถึง 50

### หมายเลข 51 ถึง 100

### หมายเลข 101 ถึง 150

### หมายเลข 151 ถึง 200

### หมายเลข 201 ถึง 250

### หมายเลข 251 ถึง 260

## ผลการเลือกตั้ง
โดยกรุงเทพมหานครจะมีสมาชิกวุฒิสภาทั้งสิ้น 18 คน

## อ้างอิง
* เว็บไซต์ คณะกรรมการการเลือกตั้ง
* เว็บไซต์ การเลือกตั้งสมาชิกวุฒิสภา 
* เว็บไซต์ ตรวจสอบหน่วยเลือกตั้ง 
* ผลการเลือกตั้งสมาชิกวุฒิสภา ปี 2549 - กรุงเทพมหานคร 

หมวดหมู่:การเลือกตั้งในกรุงเทพมหานคร
หมวดหมู่:รายชื่อเกี่ยวกับกรุงเทพมหานคร
กลุ่มภาษาอินโด-อิเรเนียน

**กลุ่มภาษาอินโด-อิเรเนียน** (; มีอีกชื่อว่า **กลุ่มภาษาอินโด-อิเรนิก** (Indo-Iranic languages) หรือ **กลุ่มภาษาอารยัน** (Aryan languages) เป็นสาขาในตระกูลภาษาอินโด-ยูโรเปียนที่มีผู้พูดมากที่สุดและอยู่ทางตะวันออกเฉียงใต้สุด โดยมีผู้พูดมากกว่า 1.5 พันล้านคน มีบรรพบุรุษเป็นอินโด-อิเรเนียนดั้งเดิม (มีอีกชื่อว่า อารยันทั่วไป) ซึ่งเริ่มมีผู้พูดประมาณปลายสหัสวรรษที่ 3 ก่อนคริสตศักราช ปัจจุบันแตกออกเป็นสามสาขาคืออินโด-อารยัน, อิหร่าน และนูริสถาน ส่วนดาร์ดิก สาขาเอกเทศที่สี่ เคยอยู่ในกลุ่มภาษานี้ แต่นักวิชาการโดยทั่วไปในปัจจุบันมักจัดให้กลุ่มภาษาดาร์ดิกเป็นสมาชิกในอดีตของสาขาอินโด-อารยัน

## ภาษา

กลุ่มภาษาอินโด-อิเรเนียนแบ่งออกเป็น 3 กลุ่ม:
* อินโด-อารยัน/อินดิก
* อิหร่าน/อิเรนิก
* นูริสถาน

มีผู้พูดกลุ่มภาษาอินโด-อิเรเนียนมากกว่า 1.5 พันล้านคน ภาษาที่มีผู้พูดมากที่สุดอยู่ในกลุ่มอินโด-อารยัน: ภาษาฮินดูสตานี (ประมาณ 590 ล้านคน เพราะสำมะโนอินเดียมักรวมภาษาโภชปุรี (40 ล้านคน), ภาษาอวธี (40 ล้านคน), ภาษาไมถิลี (35 ล้านคน), ภาษามาร์วารี (30 ล้านคน), ภาษาราชสถาน (20 ล้านคน), ภาษาฉัตตีสครห์ (18 ล้านคน) และกุเมานี (2.1 ล้านคน) เป็นสำเนียง), ภาษาเบงกอล (205 ล้านคน), ภาษาปัญจาบ (100 ล้านคน), ภาษามราฐี (90 ล้าน), ภาษาคุชราต (50 ล้านคน), ภาษาโอริยา (35 ล้านคน), ภาษาสินธี (25 ล้านคน), ภาษาอัสสัม (24 ล้านคน), ภาษาสิงหล (19 ล้านคน), ภาษาเนปาล (17 ล้านคน) และภาษามณีปุระพิษณุปุระ (12 ล้านคน) ในสาขาอิเรเนียน ภาษาที่มีผู้พูดมากที่สุดคือภาษาเปอร์เซีย (90 ล้านคน), ภาษาปาทาน (ประมาณ 70 ล้านคน), ภาษาเคิร์ด (35 ล้านคน), และภาษาบาโลจ (8 ล้านคน)

## อ้างอิง

## ข้อมูล
* Chakrabarti, Byomkes (1994). *A comparative study of Santali and Bengali*. Calcutta: K.P. Bagchi & Co. 
* 

## อ่านเพิ่ม
*
* Pinault, Georges-Jean. "Contacts religieux et culturels des Indo-Iraniens avec la civilisation de l'Oxus". In: *Comptes rendus des séances de l'Académie des Inscriptions et Belles-Lettres*, 149ᵉ année, N. 1, 2005. pp.&nbsp;213–257. DOI:https://doi.org/10.3406/crai.2005.22848 ; www.persee.fr/doc/crai_0065-0536_2005_num_149_1_22848
* Pinault, Georges-Jean. "La langue des Scythes et le nom des Arimaspes". In: *Comptes rendus des séances de l'Académie des Inscriptions et Belles-Lettres*, 152e année, N. 1, 2008. pp.&nbsp;105–138. DOI:https://doi.org/10.3406/crai.2008.92104 ; www.persee.fr/doc/crai_0065-0536_2008_num_152_1_92104
*Baly, Joseph. Eur-Aryan roots: With their English derivatives and the corresponding words in the cognate languages compared and systematically arranged. Vol. 1. K. Paul, Trench, Trubner & Company, Limited, 1897.

## แหล่งข้อมูลอื่น

* Swadesh lists of Indo-Iranian basic vocabulary words (from Wiktionary's Swadesh-list appendix)


กลุ่มภาษาอินโด-อิเรเนียน
ภาษาสมอลล์ทอล์ก

**ภาษาสมอลล์ทอล์ก** (Smalltalk) เป็นภาษาโปรแกรมเชิงวัตถุที่ได้ออกแบบในปี ค.ศ. 1970 ที่  Xerox PARC โดย อลันด์ เคย์ (ผู้ริเริ่มใช้คำเรียกว่า Object-oriented) Dan Ingalls  Ted Kaehler Adele Goldberg และคนอื่นๆ ภาษาสมอลทอล์คยังคงมีการพัฒนาอย่างต่อเนื่อง และมีชุมชนผู้ใช้ที่เหนียวแน่น ภาษาสมอลล์ทอล์กเป็นภาษาที่มีกระบวนการจำแนกชนิดแบบยืดหยุ่น (dynamic)

## รูปแบบภาษา

 รูปแบบประโยคของภาษา Smalltalk เป็นดังนี้ 

    (x < y) ifTrue: [
      max := y.
      i := j
    ] ifFalse: [
      max := x.
      i := k
    ]

    1 to: n do: [ :i |
      sum := sum + i.
    ]

เปรียบเทียบกับ รูปแบบเดียวกันถ้าอยู่ในภาษา C

    if (x < y) {
      max = y;
      i = j;
    } else {
      max = x;
      i = k;
    }

    for (int i=1; i<=n; i++) {
      sum = sum + i;
    }

ในภาษา Smalltalk ไม่ต้องประกาศชนิดของ ตัวแปร หรือ ออปเจ็ก
    | x y z |           "Smalltalk"
    int x, y, z;        // C++
การปรับเปลี่ยนชนิดของตัวแปรใน Smalltalk ทำได้โดยไม่ต้องผ่านฟังก์ชันใดๆ
    | d i s |
    ...
    d := i asFloat.
    i := d asInteger.
    s := i asString.

การวางประโยคทำได้สองวิธี คั่นประโยคโดยใช้จุด
    i := j+1.
    num := phoneBook at: name.
    x := 0
และรวมประโยคเป็น ออปเจ็กเดียวโดยใช้บล็อก 
    [ i := j+1.
      num := phoneBook at: name.
      x := 0
    ]

## ดูเพิ่ม
* Squeak
* Croquet project

หมวดหมู่:ภาษาโปรแกรมแบบคลาส
หมวดหมู่:ภาษาโปรแกรมที่มีชนิดข้อมูลแบบพลวัต
หมวดหมู่:ภาษาโปรแกรมเชิงวัตถุ
หมวดหมู่:ตระกูลภาษาสมอลล์ทอล์ก
การเขียนโปรแกรมแบบโพรโทไทป์

**การเขียนโปรแกรมแบบโพรโทไทป์** () เป็นการเขียนโปรแกรมเชิงวัตถุชนิดหนึ่งซึ่งไม่ใช้แนวความคิดเรื่องคลาส การใช้ซ้ำพฤฒิกรรมของวัตถุทำได้โดยการโคลนวัตถุแม่แบบที่มีอยู่แล้ว

ตัวอย่างดั้งเดิมและเป็นที่ยอมรับที่สุดของการเขียนโปรแกรมแบบโพรโทไทป์คือภาษาSelf ซึ่งพัฒนาโดย David Ungar และ Randall Smith อย่างไรก็ตามการเขียนโปรแกรมแบบโพรโทไทป์ ได้รับความนิยมอย่างมากเมื่อไม่นานมานี้และถูกนำไปใช้ใน ภาษาจาวาสคริปต์ Squeak เมื่อใช้วิวเวอร์เฟรมเวิร์คจัดการกับส่วนโปรแกรมแบบ Morphic Cecil NewtonScript Io MOO REBOL Kevo และภาษาอื่นๆ อีกมากมาย

## ภาษาโปรแกรมแบบโพรโทไทป์
* ABCL/1, ABCL/R, ABCL/R2, ABCL/c+
* Agora
* Cecil
* Cel
* ECMAScript หรือที่รู้จักในชื่อ ActionScript, DMDScript, ภาษาจาวาสคริปต์ (เคยชื่อ **Mocha** และ **LiveScript** มาก่อนตามลำดับ) , JScript
* Factor
* Io
* Lisaac
* Lua
* MOO
* NewtonScript
* Obliq
* OpenLaszlo
* REBOL
* Self
* Slate
* Squeak ไม่ใช่ภาษา พัฒนาขึ้นด้วยภาษาสมอลล์ทอล์ก (ซึ่งไม่ใช่ภาษาแบบโพรโทไทป์) เมื่อใช้วิวเวอร์เฟรมเวิร์กจัดการกับส่วนโปรแกรมแบบ Morphic
* TADS

หมวดหมู่:แบบอย่างการเขียนโปรแกรม
หมวดหมู่:ทฤษฎีแบบชนิด

หมวดหมู่:การเขียนโปรแกรมเชิงวัตถุ
ซานฟรานซิสโก

**ซานฟรานซิสโก** หรือ **แซนฟรันซิสโก** (  ในภาษาสเปน แปลว่า นักบุญฟรังซิส) มีชื่ออย่างเป็นทางการว่า **นครและเทศมณฑลซานฟรานซิสโก** () เป็นเมืองในรัฐแคลิฟอร์เนีย สหรัฐอเมริกา มีประชากร ประมาณ 808,976 คน ซึ่งเป็นเมืองที่มีความหนาแน่นประชากรเป็นอันดับสองของประเทศ เมืองซานฟรานซิสโกตั้งอยู่บริเวณอ่าวซานฟรานซิสโก

ชาวยุโรปกลุ่มแรกที่มาตั้งรกรากในซานฟรานซิสโกคือชาวสเปน โดยในปี ค.ศ. 1776 เมืองมีชื่อว่า เซนต์ฟรานซิส (St. Francis) ในภายหลังจากช่วงยุคตื่นทองในปี ค.ศ. 1848 ทำให้ประชากรในซานฟรานซิสโกเพิ่มขึ้นอย่างรวดเร็ว และเมืองเติบโตอย่างมาก ถึงแม้ว่าซานฟรานซิสโกจะประสบปัญหา แผ่นดินไหวและไฟไหม้ขนาดใหญ่ในช่วงปี ค.ศ. 1906 ซานฟรานซิสโกกลับฟื้นตัวได้อย่างรวดเร็ว และได้ชื่อว่าเป็นเมืองสำคัญเมืองหนึ่งในแถบชายฝั่งตะวันตกของประเทศ

ซานฟรานซิสโกมีลักษณะภูมิประเทศที่เป็นเขา และมีชายฝั่งติดกับมหาสมุทรแปซิฟิก สัญลักษณ์ที่ขึ้นชื่อของเมืองซานฟรานซิสโกได้แก่ สะพานโกลเดนเกต และแหล่งท่องเที่ยวที่มีชื่อเสียงได้แก่ เกาะอัลคาทราซ รถรางซานฟรานซิสโก *[[Pier 39|เพียร์เทิรตีนายด์]]* และ ถนนลอมบาร์ด ทีมกีฬา อเมริกันฟุตบอล ที่สำคัญได้แก่ ซานฟรานซิสโก 49ers เป็นเมืองเศรษฐกิจที่มีขนาดใหญ่  และชาวเอเชียอาศัยที่อ่าวซานฟรานซิโกเป็นจำนวนมาก

## ภูมิอากาศ
ซานฟรานซิสโกมีลักษณะภูมิอากาศแบบเมดิเตอร์เรเนียน โดยมีอากาศอบอุ่นตลอดปี ฤดูร้อนอากาศไม่ร้อนแต่แห้งแล้ง โดยเดือนกันยายนเป็นเดือนที่ร้อนที่สุด มีอุณหภูมิสูงสุดเฉลี่ยเพียง 21.2 องศาเซลเซียส ส่วนฤดูหนาวอากาศไม่หนาวจัดแต่มีฝนตก โดยเดือนมกราคมเป็นเดือนที่หนาวที่สุด มีอุณหภูมิสูงสุดเฉลี่ย 14.3 องศาเซลเซียส

ซานฟรานซิสโกมีฝนตกเฉลี่ย 71 วันต่อปี ปริมาณหยาดน้ำฟ้ารวมทั้งปีประมาณ 600 มิลลิเมตร และมีแสงแดดรวมทั้งปีสูงถึง 3,000 ชั่วโมง

## อ้างอิง

## แหล่งข้อมูลอื่น


หมวดหมู่:เมืองชายฝั่ง
หมวดหมู่:รัฐแคลิฟอร์เนีย
หมวดหมู่:เมืองในรัฐแคลิฟอร์เนีย
อำเภอเมืองอุทัยธานี

**เมืองอุทัยธานี** เดิมคือหมู่บ้านสะแกกรัง สมัยกรุงสุโขทัยเรียก "อู่ไทย" หมายถึงที่อยู่ของคนไทย เป็นเมืองหน้าด่านสมัยกรุงศรีอยุธยา เป็นสมรภูมิสำคัญในการขับไล่พม่า สมัยกรุงธนบุรี เมืองอู่ไทยย้ายมาตั้งอยู่ที่บ้านสะแกกรัง จนกลายเป็นชุมชนเติบโตถึงปัจจุบัน อนึ่ง บ้านสะแกกรังยังเป็นที่ประสูติของพระราชบิดาของรัชกาลที่ 1 มีพระบรมรูปของพระองค์ประดิษฐานในพลับพลาจัตุรมุขบนยอดเขาสะแกกรังในปัจจุบันมีวัดสังกัสรัตนคีรีตั้งอยู่ทีเชิงเขาสะแกกรังภายในวิหารเป็นที่ประดิษฐานพระพุทธมงคลศักดิ์สิทธิ์เป็นระยะเวลานาน 214 ปี

## ที่ตั้งและอาณาเขต
อำเภอเมืองอุทัยธานีตั้งอยู่ทางทิศตะวันออกสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอโกรกพระ (จังหวัดนครสวรรค์)
* **ทิศตะวันออก** ติดต่อกับอำเภอพยุหะคีรี (จังหวัดนครสวรรค์) และอำเภอมโนรมย์ (จังหวัดชัยนาท)
* **ทิศใต้** ติดต่อกับอำเภอมโนรมย์ อำเภอเมืองชัยนาท และอำเภอวัดสิงห์ (จังหวัดชัยนาท)
* **ทิศตะวันตก** ติดต่อกับอำเภอหนองขาหย่างและอำเภอทัพทัน

## การแบ่งเขตการปกครอง
### การปกครองส่วนภูมิภาค
อำเภอเมืองอุทัยธานีแบ่งพื้นที่การปกครองออกเป็น 14 ตำบล 86 หมู่บ้าน ได้แก่

### การปกครองส่วนท้องถิ่น
ท้องที่อำเภอเมืองอุทัยธานีประกอบด้วยองค์กรปกครองส่วนท้องถิ่น 10 แห่ง ได้แก่
* **[[เทศบาลเมืองอุทัยธานี]]** ครอบคลุมพื้นที่ตำบลอุทัยใหม่ทั้งตำบล
* **เทศบาลตำบลหาดทนง** ครอบคลุมพื้นที่ตำบลหาดทนงทั้งตำบล
* **เทศบาลตำบลน้ำซึม** ครอบคลุมพื้นที่ตำบลน้ำซึมทั้งตำบล
* **องค์การบริหารส่วนตำบลสะแกกรัง** ครอบคลุมพื้นที่ตำบลสะแกกรังทั้งตำบล
* **องค์การบริหารส่วนตำบลดอนขวาง** ครอบคลุมพื้นที่ตำบลดอนขวางทั้งตำบล
* **องค์การบริหารส่วนตำบลเกาะเทโพ** ครอบคลุมพื้นที่ตำบลเกาะเทโพทั้งตำบล
* **องค์การบริหารส่วนตำบลท่าซุง** ครอบคลุมพื้นที่ตำบลท่าซุงทั้งตำบล
* **[[องค์การบริหารส่วนตำบลหนองแก (จังหวัดอุทัยธานี)|องค์การบริหารส่วนตำบลหนองแก]]** ครอบคลุมพื้นที่ตำบลหนองแก ตำบลหนองเต่า และตำบลหนองพังค่าทั้งตำบล 
* **[[องค์การบริหารส่วนตำบลหนองไผ่แบน]]** ครอบคลุมพื้นที่ตำบลโนนเหล็ก ตำบลหนองไผ่แบน และตำบลทุ่งใหญ่ทั้งตำบล
* **องค์การบริหารส่วนตำบลเนินแจง** ครอบคลุมพื้นที่ตำบลเนินแจงทั้งตำบล

เมืองอุทัยธานี
กาฐมาณฑุ

**กาฐมาณฑุ** [กาด-มาน-ดุ] () หรือชื่อทางการ **กาฐมาณฑุมหานครปาลิกา** เป็นเมืองหลวงและเมืองที่มีประชากรมากสุดของประเทศเนปาล มีประชากร 845,767 คนตามสำมะโนปี ค.ศ. 2021 และมีประชากรถึง 2.9 ล้านคนหากรวมเขตปริมณฑล กาฐมาณฑุตั้งอยู่ในหุบเขากาฐมาณฑุในเนปาลกลาง ที่ความสูง  จากระดับน้ำทะเล

กาฐมาณฑุเป็นหนึ่งในสถานที่ที่มีการอยู่อาศัยต่อเนื่องยาวนานที่สุด ตั้งขึ้นในคริสต์ศตวรรษที่ 2 และมีชื่อเรียกในสมัยโบราณว่า "เนปาลมณฑล" เป็นที่อยู่อาศัยของชาวเนวาร์ ซึ่งเป็นอารยธรรมของชนเชิงเขาหิมาลัย กาฐมาณฑุมีสถานะเป็นราชธานีของราชอาณาจักรเนปาลและเป็นที่ตั้งของพระราชวังและอุทยานหลวงที่สร้างขึ้นโดยพระบรมวงศานุวงศ์ของเนปาล กาฐมาณฑุยังเป็นที่ตั้งของศูนย์กลางสำหรับสมาคมเอเชียใต้เพื่อความร่วมมือระดับภูมิภาค (SAARC) มาตั้งแต่ปี ค.ศ. 1985 ในปัจจุบัน กาฐมาณฑุเป็นเมืองหลวงของประเทศเนปาล

ประชากรของกาฐมาณฑุมีวัฒนธรรมที่ผสมผสานทั้งฮินดูและพุทธ การท่องเที่ยวจัดเป็นธุรกิจสำคัญหนึ่งของกาฐมาณฑุ ข้อมูลจากปี ค.ศ. 2013 ระบุว่ากาฐมาณฑุอยู่อันดับสามในฐานะเมืองจุดหมายปลายทางการท่องเที่ยวที่กำลังมาแรงจากทั่วโลก และเป็นที่หนึ่งของเอเชีย จากการจัดอันดับของทริปแอดไวเซอร์ ถือกันว่ากาฐมาณฑุเป็นประตูสู่เขาหิมาลัยในเนปาล และยังเป็นที่ตั้งของแหล่งมรดกโลก เช่น จัตุรัสดูรบาร์, สวายัมภูนาถ, พุทธานาถ และปศุปตีนาถ หุบเขากาฐมาณฑุมีอัตราการเติบโตอยู่ที่ร้อยละ 4 ต่อปี ตามข้อมูลของธนาคารโลกในปี ค.ศ. 2010 ทำให้เป็นหนึ่งในเขตมหานครที่เติบโตเร็วที่สุดในเอเชียใต้ รวมถึงยังเป็นภูมิภาคแรกในเนปาลที่ต้องเผชิญกับการนคราภิวัตน์อย่างรวดเร็ว

## ภูมิอากาศ

## เมืองพี่น้อง
กาฐมาณฑุมีข้อตกลงเมืองพี่น้องกับ:

* อมรคฒี
* โบลเดอร์, สหรัฐ
* จันฏนนาถ
* เฉิงตู, ประเทศจีน
* ยูจีน, สหรัฐ
* เฟรดเดอริคส์เบิร์ก, สหรัฐ
* ลาซ่า, ประเทศจีน
* มัตสึโมโตะ, ประเทศญี่ปุ่น
* เมลัมจี
* ปาขริวาส
* เปียงยาง, ประเทศเกาหลีเหนือ
* รามคราม
* รอเชสเตอร์, สหรัฐ
* พาราณาสี, ประเทศอินเดีย
* ซีอาน, ประเทศจีน
* ย่างกุ้ง, ประเทศพม่า

## หมายเหตุ

## อ้างอิง

## แหล่งข้อมูลอื่น
* 
* 


หมวดหมู่:เมืองหลวงในทวีปเอเชีย
ศาสนาอียิปต์โบราณ

thumb
**เทพปกรณัมแห่งไอยคุปต์** หรือ **ศาสนาของชาว[[ไอยคุปต์]]** (อียิปต์โบราณ) คือศาสนาหรือความเชื่อในรูปแบบพหุเทวนิยม ของชาวอียิปต์โบราณ เมื่อกว่า 3,000 ปีที่แล้ว เป็นศาสนาที่นำสัตว์ที่อยู่ตามธรรมชาติ มาผูกโยงกับปรากฏการณ์ธรรมชาติ โดยชาวอียิปต์โบราณจะนับถือเทพต่างกัน ขึ้นอยู่กับท้องถิ่นเช่น เมืองบูบาสติสจะนับถือเทพีบาสต์ เป็นต้น แต่ชาวไอยคุปต์เชื่อเหมือนกันว่าเทพรา ผู้เป็นเทพแห่งดวงอาทิตย์เป็นเทพสูงสุด เพราะชาวอียิปต์เชื่อว่าเทพราจะนำเรือล่องตามท้องฟ้า เพื่อเยี่ยมเยือนแคว้นทั้ง 12 แคว้นในเวลากลางวันและราต้องผ่านประตูทั้ง 12 ประตูในเวลากลางคืน โดยมีงูอโพฟิสคอยขัดขวางเทพราอยู่ และชาวอียิปต์เชื่อว่าหากเทพราพ่ายแพ้อโพฟิสแล้ว โลกจะตกอยู่ในความมืดชั่วนิรันดร์ ส่วนเทพอื่น ๆ มีความสำคัญต่างกันไป เช่น เทพโอไซริสมีหน้าที่พิพากษาคนตายในปรโลก เทพเซทเทพแห่งทะเลทรายและความชั่วร้าย เทพโซเบคเทพหัวจระเข้ เทพคนุมเป็นเทพแห่งการสร้างสรรค์ และการสร้างเด็ก เทพอาเตนเทพดวงอาทิตย์ที่ฟาโรห์อเมนโฮเทปหรือฟาโรห์อัคนาเตนทรงเปลี่ยนให้อียิปต์นับถืออาเตนอย่างเดียว เป็นต้น

หมวดหมู่:อียิปต์โบราณ
หมวดหมู่:ประมวลเรื่องปรัมปรา
หมวดหมู่:เทพเจ้าอียิปต์โบราณ
รา (เทพ)

**รา** () หรือ **เร** () หรือ **อาเมน-รา** () หรือ อามอน-รา () คือ เทพแห่งดวงอาทิตย์ในตำนานเทพเจ้าแห่งไอยคุปต์ของอียิปต์
โบราณสัญลักษณ์ของเทพราคือวงกลมหนุนอยู่บนเรือ แต่ส่วนมากมักเป็นมนุษย์ พระเศียรเป็นนกเหยี่ยว เชื่อว่าถือกำเนิดมาจากแม่น้ำแห่งเทพนุน กายล้อมรอบด้วยกลีบดอกบัว ทุกวันเมื่อเข้าสู่ราตรีกาล เทพราจะกลับมาบรรทมในดอกบัวนี้ สัญลักษณ์ของพระองค์เป็นนกศักดิ์สิทธิ์ เรียกว่า **นกเบนนู** (Bennu bird) เกาะที่ยอดพีระมิด ถือเป็นสัญลักษณ์แห่งแสงอาทิตย์
	
เทพราเป็นดั่งบิดาแห่งมวลมนุษย์และสรรพสิ่งทั้งหลาย ทรงสร้าง**[[เทพชู]]** เทพแห่งลม **[[เทพีเตฟนุต]]** เทวีแห่งสายฝน **[[เทพเกบ]]** เทพแห่งปฐพี **[[เทพีนัต]]** เทวีแห่งท้องฟ้าและ **[[เทพฮาปี]]** เทพแห่งแม่น้ำนิลนาม เทพรามีหลายพระนามด้วยกันคือ ในตอนเช้ามักถูกเรียกว่า **[[เฆปรี]]** (Khepri) หรือ **[[เฆเปรา]]** (Khepera) เรียกว่าราในตอนกลางวัน และตุม (Tum) หรืออาตุม (Atum) ในตอนเย็น
	
เทพรา จะเสด็จออกจากเมืองเฮลีโอโปลิสพร้อมกับเหล่าเทพเจ้า โดยใช้เรือสุริยันเป็นยานพาหนะ เพื่อตรวจเยื่ยมราษฎรในแคว้นทั้ง 12 แคว้น ทำให้เกิดแสงอาทิตย์ตลอด 12 ชั่วโมงใน 1 วัน และในเวลากลางคืนพระองค์จะท่องไปในแดนมตภพดูอัตจากฝั่งตะวันตกไปฝั่งตะวันออก และมีตำนานเกี่ยวกับเทพราอีกมากมาย แต่ก่อนเทพราจะมีเฉพาะฟาโรห์เท่านั้นที่สักการะได้

## แหล่งข้อมูลอื่น
*อียิปต์โบราณ: เทวะตำนาน 

รา
หมวดหมู่:สุริยเทพ
โอไซริส

**โอไซริส** (; ) เป็นเทพอียิปต์ซึ่งมักได้รับการระบุว่า เป็นเทพแห่งชีวิตหลังความตาย เทพแห่งนรก และเทพแห่งวิญญาณ เดิมทีเชื่อกันว่า เป็นบุรุษเพศชาย มีกายสีเขียว มีมัสสุดังฟาโรห์ กายเบื้องล่างพันผ้าห่อศพไว้ ฉลองมงกุฎประดับขนนกกระจอกเทศสองข้าง หัตถ์ทั้งสองถือตะขอกับไม้หวดข้าว

ถือกันมาระยะหนึ่งว่า โอไซริสเป็นโอรสของเกบ (Geb) เทพผืนดิน กับนัต (Nut) เทพีท้องฟ้า ทั้งเป็นเชษฐภาดาและภัสดาของไอซิส (Isis) มีโอรสด้วยกันหนึ่งองค์เมื่อสิ้นชนม์ไปแล้ว คือ ฮอรัส (Horus) โอไซริสยังเกี่ยวเนื่องกับสมญาที่ว่า "เค็นที-อาเมนทีอู" (Khenti-Amentiu) แปลว่า ที่สุดแห่งชาวตะวันตก ซึ่งหมายถึง การได้ปกครองนรกภูมิ โอไซริสในฐานะมัจจุราชนั้นบางทีได้รับการเรียกขานว่า "เจ้าชีวิต" (king of the living) เพราะชาวอียิปต์โบราณถือว่า วิญญาณที่ได้รับเซ่นสรวงบูชานั้นเป็น "สิ่งมีชีวิต" (living one)

โอไซริสปรากฏเป็นครั้งแรกในช่วงกลางราชวงศ์ที่ห้าแห่งอียิปต์ แต่น่าเชื่อว่า ได้รับการเคารพบูชามาก่อนหน้านั้นแล้ว นอกจากนี้ สมญา "เค็นที-อาเมนทีอู" ยังปรากฏย้อนหลังไปถึงราชวงศ์ที่หนึ่งโดยเป็นสมัญญาสำหรับพระมหากษัตริย์ด้วย เรื่องราวเกี่ยวกับโอไซริสนั้นส่วนใหญ่ได้มาจากการกล่าวถึงในตำราพีระมิด (Pyramid Texts) ซึ่งแต่งขึ้นเมื่อปลายราชวงศ์ที่ห้า ตลอดจนเอกสารในชั้นหลัง ๆ เช่น ศิลาชาบากา (Shabaka Stone) และคัมภีร์เรื่อง *การชิงชัยระหว่างฮอรัสกับเซท (Contending of Horus and Seth)* รวมถึงการพรรณนาในงานเขียนของปรัชญาเมธีกรีกหลายคน เช่น พลูตาร์ก (Plutarch) และดีโอโอรัส ซีกูลัส (Diodorus Siculus)

ในนรกภูมิ ถือว่า โอไซริสเป็นตุลาการผู้เปี่ยมเมตตา ทั้งยังทำหน้าที่แทนนรกในการบันดาลให้เกิดสรรพชีวิต รวมถึง การแตกหน่อก่อผลของพืชผัก และการสร้างน้ำท่วมเพื่อความอุดมสมบูรณ์ริมฝั่งไนล์ นอกจากนี้ โอไซริสยังได้ชื่อว่าเป็น "กามเทพ" "พระผู้ปราศศัตรูและทรงเยาว์วัยตลอดกาล" และ "เจ้าแห่งความสงัด" พระเจ้าแผ่นดินอียิปต์จะทรงเป็นส่วนหนึ่งของโอไซริสเมื่อสิ้นพระชนม์แล้ว เชื่อกันว่า เมื่อสิ้นพระชนม์ โอไซริสจะสถิตอยู่ในพระวิญญาณ และพระวิญญาณที่มีโอไซริสเป็นส่วนหนึ่งนี้จะดำรงอยู่ชั่วกัลปาวสานหลังผ่านพิธีกรรมทางไสยเวทบางประการ ครั้นถึงช่วงอาณาจักรใหม่ ความเชื่อเปลี่ยนไปว่า ใช่แต่พระเจ้าแผ่นดินเท่านั้นที่จะเข้ารวมกับโอไซริสในโลกหลังความตาย บุคคลธรรมดาสามัญทั้งหลายก็ด้วย แต่ต้องผ่านพิธีกรรมทำนองเดียวกัน

โอไซริสได้รับการนับถือเป็นมัจจุราชมาจนศาสนาอียิปต์โบราณระงับไปในช่วงคริสตกาล

## อ้างอิง

หมวดหมู่:เทพเจ้าอียิปต์โบราณ
เซอร์เค็ต

thumb
**เซอร์เค็ต** () เป็นหนึ่งในเทพของ ตำนานเทพเจ้าแห่งไอยคุปต์ เทวีแมงป่อง มีชื่อเสียงขึ้นมาโดยราชาแมงป่อง กษัตริยก่อนราชวงศ์ พระนางเกี่ยวข้องกับความอุดมสมบูรณ์ เพราะพระนางเป็นหนึ่งในเทวีผู้พิทักษ์ต้นน้ำทั้งสี่แห่งแม่น้ำนิล หน้าที่ของเทวีเซอร์เค็ตคือ เป็นคนเฝ้างูอาโปฟิส ศัตรูของเทพราที่ถูกมัดและขังไว้ใต้พิภพ พระนางเป็นชายาของเทพเนเฆบคาอู (Nekhebkau) เทพแห่งงูใหญ่ มีแขนเป็นมนุษย์ ซึ่งบางครั้งก็ถือว่าเป็นหนึ่งในเหล่าปีศาจซึ่งอาศัยอยู่ใต้โลก กล่าวกันว่าเทวีเซอร์เค็ตถูกมัดด้วยโซ่จนสวรรคต แต่พระสวามีของเธอบางครั้งก็เป็นเทพที่ดี คอยให้อาหารแก่วิญญาณของผู้ตาย ถ้าในกรณีนี้ เทวีเซอร์เค็ตก็เป็นเทวีที่ดีด้วย
	
โดยปกติแล้วเทวีเซอร์เค็ตจะช่วยเทวีไอสิสทำพิธีศพเทพโอสิริสและเป็นผู้ช่วยคอยดูแลเทพโฮรุส พระนางจะประทับยืนอยู่กับเทวีอีสิสตรงปลายโลงศพ และเป็นเทพ 1 ใน 4 ที่ประจำที่ไหเก็บเครื่องในมัมมี่ที่เก็บลำไส้
	
เทวีเซอร์เค็ตมีสัญลักษณ์เป็นมนุษย์ ศีรษะเป็นแมงป่อง หรือกายเป็นแมงป่อง ศีรษะเป็นมนุษย์ บางครั้งก็เป็นเช่นเดียวกับเทวีไอสิส หรือปกป้องผู้ตายด้วยปีกที่แขนของนาง
## อ้างอิง

สเลเคต
อิมโฮเทป

**อิมโฮเทป** (, ;  "(ผู้ที่) มาอย่างสันติ"; รุ่งเรือง ปลายศตวรรษที่ 27 ก่อน ค.ศ.) เป็นอัครเสนาบดีอียิปต์ของฟาโรห์โจเซอร์ น่าจะเป็นสถาปนิกของ พีระมิดขั้นบันไดของโจเซอร์ และนักบวชชั้นสูงแห่งเทพสุริยะ รา ที่แฮลิอูโปลิส แทบไม่ค่อยมีข้อมูลทางประวัติศาสตร์ของอิมโฮเทป แต่หลังจากที่เขาเสียชีวิตไป 3,000 ปี เขาได้รับการยกย่องและถูกยกสถานะเป็นเทพ

ธรรมเนียมที่มีมาช้านานหลังจากการเสียชีวิตของอิมโฮเทปถือว่าเขาเป็นนักเขียนตำราภูมิปัญญาผู้ยิ่งใหญ่ และโดยเฉพาะในฐานะแพทย์ ไม่มีข้อมูลใดในชีวิตของเขากล่าวถึงความสามารถเหล่านี้ และไม่มีข้อความใดกล่าวถึงชื่อของเขาในช่วง 1,200 ปีแรกหลังเสียชีวิต อ้างอิงแรกสุดที่กล่าวถึงความสามารถในการรักษาของอิมโฮเทปมาจากสมัยราชวงศ์ที่ 13 () เป็นต้นมา ซึ่งเท่ากับประมาณ 2,200 ปีหลังเสียชีวิต

อิมโฮเทปเป็นชาวอียิปต์ที่ไม่ใช่เชื้อพระวงศ์ไม่กี่คนที่ถูกยกสถานะเป็นเทพหลังเสียชีวิต และจนกระทั่งคริสต์ศตวรรษที่ 21 เขาเป็นหนึ่งในผู้ที่ไม่ใช่เชื้อพระวงศ์เกือบสิบคนที่ได้สถานะนี้ ศูนย์กลางลัทธิของเขาอยู่ที่เมมฟิส ไม่มีใครทราบที่ตั้งสุสานของเขา แม้จะมีความพยายามในการค้นหาก็ตาม โดยมีฉันทามติว่าสุสานของเขาน่าจะซ่อนอยู่ที่ไหนสักแห่งในซักกอเราะฮ์
 
## ประวัติ
ข้อมูลทางประวัติศาสตร์ของอิมโฮเทปได้รับการยืนยันจากจารึกร่วมสมัยสองแผ่นที่สร้างขึ้นในช่วงชีวิตของเขาบนฐานหรือฐานของหนึ่งในรูปปั้นของฟาโรห์โจเซอร์  และปรากฏในgraffito บนกำแพงล้อมรอบพีระมิดขั้นบันไดของฟาโรห์เซเคมเค็ตที่สร้างยังไม่เสร็จ จารึกอันหลังกล่าวแนะว่าอิมโฮเทปมีชีวิตหลังโจเซอร์สวรรคตไม่กี่ปี และรับช่วงต่อในการสร้างพีระมิดของฟาโรห์เซเคมเค็ตซึ่งถูกทิ้งร้างเนื่องจากรัชสมัยที่สั้น

### สถาปัตยกรรมและวิศวกรรม
left|thumb|
อิมโฮเทปเป็นหนึ่งในอัครมหาเสนาบดีของฟาโรห์โจเซอร์ นักไอยคุปต์วิทยาเชื่อว่าเขาเป็นผู้ออกแบบและก่อสร้างพีระมิดโจเซอร์ พีระมิดขั้นบันไดที่ซักกอเราะฮ์ สร้างขึ้นในสมัยราชวงศ์ที่ 3 เขาอาจต้องรับผิดชอบต่อการใช้งานเสาหินในการรองรับอาคารครั้งแรกเท่าที่รู้จัก แม้จะมีการรับรองในภายหลัง ฟาโรห์อียิปต์ไม่ยกให้อิมโฮเทปเป็นผู้ออกแบบพีระมิดขั้นบันไดหรือเป้นผู้คิดค้นสถาปัตยกรรมหิน

## ในวัฒนธรรมร่วมสมัย
อิมโฮเทปเป็นชื่อตัวละครฝ่ายร้ายในภาพยนตร์*[[เดอะมัมมี่ (ภาพยนตร์ ค.ศ. 1932)|เดอะมัมมี่]]*ใน ค.ศ. 1932 ภาพยนตร์รีเมคใน ค.ศ. 1999 และภาคต่อใน ค.ศ. 2001 ทั้งหมดเป็นของยูนิเวอร์แซล

## อ้างอิง

## ดูเพิ่ม
* 

* 

* 

* 

* 

* 

: 

* 

* 

: 

## แหล่งข้อมูลอื่น

* 

หมวดหมู่:บุคคลในศตวรรษที่ 27 ก่อนคริสตกาล
หมวดหมู่:เทพเจ้าอียิปต์โบราณ
หมวดหมู่:ฟาโรห์โจเซอร์
หมวดหมู่:เทพแห่งสุขภาพ
หมวดหมู่:นักบวชชั้นสูงแห่งเร
หมวดหมู่:บุคคลในราชวงศ์ที่สามแห่งอียิปต์
หมวดหมู่:บุคคลที่ไม่ทราบสถานที่เกิด
หมวดหมู่:เทพแห่งภูมิปัญญา
หมวดหมู่:สถาปนิก
เทอร์โบเกียร์

**เทอร์โบเกียร์** () เป็นเฟรมเวิร์กขนาดใหญ่ สำหรับพัฒนาโปรแกรมประยุกต์บนเว็บที่ใช้ภาษาไพทอน สร้างขึ้นโดยการนำเอาส่วนโปรแกรมที่พัฒนาเรียบร้อยแล้ว เช่น MochiKit SQLObject CherryPy และ Kid ประกอบกับโปรแกรมที่เขียนขึ้นมาสำหรับเทอร์โบเกียร์โดยเฉพาะมารวมกัน ทำให้ส่วนโปรแกรมต่าง ๆ ทำงานร่วมกันได้โดยง่าย

เทอร์โบเกียร์ออกแบบตามสถาปัตยกรรม Model-view-controller คล้ายกับ Struts และ Ruby on Rails เทอร์โบเกียร์ออกแบบมาเพื่อการสร้างโปรแกรมประยุกต์บนเว็บอย่างรวดเร็วในภาษาไพทอน

## ส่วนประกอบ
* SQLObject ทำหน้าที่เป็น **Model** - SQLObject เป็นส่วนหลังที่จัดการกับข้อมูลซึ่งสามารถ สร้างฐานข้อมูล หรือติดต่อกับฐานข้อมูลที่มีอยู่แล้วบนเครื่องแม่ข่ายฐานข้อมูล
* Kid ทำหน้าที่เป็น **View** - Kid เป็นระบบส่วนหน้าซึ่งใช้หลักการสร้างแม่แบบสำหรับไฟล์ XHTML และ XML ซึ่งสามารถแทรกคำสั่งคล้ายภาษาไพทอนเข้าไปได้ในรูปแบบ XML
* CherryPy ทำหน้าที่เป็น **Controller** - CherryPy เป็นมิดเดิลแวร์สำหรับโปรแกรมประยุกต์บนเว็บ ซึ่งสามารถทำให้การพัฒนาโปรแกรมประยุกต์ทำได้ โดยการสร้างตัวจัดการเหตุการณ์ที่ส่งคืนข้อมูลให้กับระบบแม่แบบ (ในกรณีของเทอร์โบเกียร์) ตัวจัดการเหตุการณ์นี้สามารถรับข้อมูลในรูปแบบ JSON ซึ่งมักถูกใช้บ่อยในการใช้เทคนิค AJAX CherryPy สามารถเป็นแม่ข่ายเว็บหรือทำงานร่วมกับแม่ข่ายเว็บอื่นที่เข้ากันได้กับสิ่งแวดล้อม WSGI (รวมถึง Apache2 ด้วย)
* MochiKit เป็นตัวเลือกในเทอร์โบเกียร์ - MochiKit เป็นคลังโปรแกรมภาษาจาวาสคริปต์ สำหรับเขียนโปรแกรมภาษาจาวาสคริปต์ ในรูปแบบที่คล้ายภาษาไพทอน MochiKit มักใช้เพื่อช่วยในการใช้เทคนิค AJAX เนื่องจาก MochiKit มีลักษณะเด่นซึ่งช่วยให้ใช้เทคนิค AJAX ง่ายขึ้น

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ภาษาคอมพิวเตอร์